"శమంతకమణి" మూవీ రివ్యూ
Highlights
తారాగణం : నారా రోహిత్, సందీప్ కిషన్, సుధీర్ బాబు, ఆది సాయికుమార్
సంగీతం : మణి శర్మ
ఆసియానెట్ రేటింగ్: 2.5/5
కథ:
శమంతకమణి అనే పేరు గల ఒక ఖరీదైన ఐదు కోట్ల విలువ చేసే కారు కోసం జరిగే వేటకు సంబంధించిన కథ. నలుగురు యువకులు. ఖరీదైన కారు దొంగతనం జరుగుతుంది. అందులో ఒక్కొక్కరి ప్రమేయం ఉందని తెలుస్తుంది. కాని ప్రతిది చిక్కుముడిగా కనిపిస్తుంది. ఒక స్టార్ హోటల్ లో జరిగిన కారు దొంగతనం ఎవరు చేసారు, వీళ్ళ నలుగురికి దానితో ఉన్న సంబంధం ఏమిటి అనే పాయింట్ మీద కథ మొత్తం నడిపించారు.
మరి వాళ్ళలో ఒకరు దీన్ని కొట్టేసారా లేక దీని వెనుక ఇంకెవరైనా ఉన్నారా అనేది ఊహకు ఏ మాత్రం అందని విషయం. పేరుకు నలుగురు హీరోలు అన్నారు కాని ఐదో హీరో కూడా కూడా ఉన్నాడు. రాజేంద్ర ప్రసాద్. అమెరికా వెళ్ళాలని కలలు కనే ఒక యువకుడు, నాన్న ప్రేమకు దూరమైన ఒక ధనికుడు, ఊరి నుంచి పారిపోయి ఉద్యోగం కోసం వెతుకుతున్న చదువుకొని అబ్బాయి, లంచాలకు అలవాటు పడిన ఒక పోలీస్. వీళ్ళతో పాటు ఏజ్ బార్ పెళ్లి కాని మెకానిక్. వీళ్ళకు ఆ కారుకు లింక్ ఏంటి అనేది శమంతకమణి.
నటీనటులు:
నటుల పరంగా ఎవరిని ఎత్తి చూపడానికి లేదు. ఈ సినిమాకున్న అతి పెద్ద బలం నలుగురు కథానాయకులు. ఎవరికి  బలమైన ఇమేజ్ లేకపోవడమే పెద్ద ప్లస్ అని చెప్పొచ్చు. స్టార్ ఇమేజ్ బ్రాండ్ ఒక్కరికి ఉన్నా కూడా తేడాలు కనిపించేవి కాని అందరు ఒకే రేంజ్ కాబట్టి ఆ సమస్య రాలేదు. ఒకపాత్రతో వేరేదానికి పోలిక లేకపోవడం వల్ల ఎవరికి వారు బాగా బాగా పెర్ఫార్మన్స్ ఇవ్వడానికి అవకాశం దక్కింది. కాని వీళ్ళ టాలెంట్ ని పూర్తిగా వాడుకోవడంలోనే దర్శకుడు బాగానే సక్సెస్ అయ్యాడు. స్క్రీన్ స్పేస్ అందరికి సమానంగా రావాలి అనే ప్రయత్నంలో ట్రాక్ కొద్దిగా  తప్పడం సెకండ్ హాఫ్ లో స్పష్టంగా కనిపిస్తుంది.
అందరిలోకి ఎవరు బాగా చేసారు అంటే చెప్పటం కష్టమే కాని మరీ ఎక్కువ అవకాశం దక్కనిది మాత్రం ఆది చెప్పడం కష్టం. సుధీర్ బాబు ఆ పాత్రకు సరిపోయాడు కాని సందీప్ కిషన్, నారా రోహిత్ పాత్రలతో పోలిస్తే అతని స్పాన్ తక్కువే. రాజేంద్ర ప్రసాద్ తన భుజాలపై మోయడానికి మాగ్జిమం ట్రై చేసాడు.అంతవరకు మెచ్చుకోవచ్చు. హీరొయిన్లు కైరా దత్, అనన్య సోని, చాందిని జస్ట్ గ్లామర్ డోస్ కోసమే. సుమన్ చాలా రోజుల తర్వాత ఫుల్ లెంగ్త్ విలన్ రోల్ లో ఆశ్చర్యపరుస్తాడు. ఇతని పాత్రే కీలకం. తనికెళ్ళ భరణి, బెనర్జీ, ఇంద్రజ, హేమ, కృష్ణతేజ  అవసరమైనప్పుడు వచ్చి అనవసరం అనేది లేకుండా మేనేజ్ చేసారు.
సాంకేతికవర్గం:
ఈ సినిమాకి కెప్టెన్ శ్రీరామ్ ఆదిత్య షిప్ నడపటంలో పూర్తిగా సక్సెస్ కాలేదు. ట్రైలర్ చూసి ఎన్నో ఊహాతీతమైన మలుపులు ఉంటాయని ఆశించిన ప్రేక్షకుడిని సాధ్యమైనంత మెప్పించే ప్రయత్నం చేసాడు. దీనికి స్క్రీన్ ప్లే బాగా హెల్ప్ అయ్యింది. లైన్ వినడానికి చాలా స్కోప్ ఉందే అనిపించినా తీయటంలో మాత్రం అంత టెంపో మైంటైన్ చేయకపోవడం వల్ల కొంచెం  తేడా కొట్టింది. పాత్రల పరిచయానికే ఫస్ట్ హాఫ్ అంతా వాడుకుని కారు దొంగతనాన్ని ఇంటర్వెల్ లో రివీల్ చేయటం అంతగా మెప్పించలేదు. కారు పోయింది అనే విషయం సినిమా మొదలయ్యే టైం కే తెలుసు కాబట్టి అది అంత ఎగ్జిటింగ్ గా అనిపించదు.
 
ఇలాంటి పొరపాట్లు కొన్ని  చేసాడు శ్రీరామ్ ఆదిత్య.అతని మొదటి సినిమా భలే మంచి రోజు మెప్పించడానికి కారణం అందులో కథ ఫ్లాట్ గా ఉండటం, ఎటువంటి కన్ఫ్యూజన్ లేకుండా నేరుగా కథలోకి వెళ్ళిపోవడం. ఇక్కడ నలుగురు హీరోలు ఉన్నారు కాబట్టి ఎవరిని హర్ట్ చేయకూడదు అనే ఉద్దేశంతో కథలోని సోల్ ను కొంతవరకు హర్ట్ చేసాడు శ్రీరామ్. అరె భలే తీసాడే అనే ఫీలింగ్ సినిమా మొత్తం అయ్యాక రాలేదు కాని ఇదేం సినిమారా బాబు అని మాత్రం అనిపించదు.ఫస్ట్ హాఫ్ లో కనెక్ట్ అయిన మదర్ సెంటిమెంట్ కీలకమైన సెకండ్ హాఫ్ లో కొంచెం ఆర్టిఫిషియల్ గా అనిపించడం ఇబ్బంది పెడుతుంది.  మణిశర్మ సంగీతం బిజిఎంతో ప్రాణం పోసాడు. రీ రికార్డింగ్ అత్యద్భుతంగా ఉంది. ఎందుకు మణిశర్మని బ్యాక్ గ్రౌండ్ కోసం పిలుస్తారో మరోసారి ఋజువు చేసాడు.కాని పాటల విషయంలో ఎందుకనో చేతులెత్తేశాడు. బడ్జెట్ లో మ్యూజిక్ డైరెక్టర్ ని పెట్టుకుని ఉంటె మాత్రం ఎఫెక్ట్  దారుణంగా ఉండేది. ప్రవీణ్ పూడి ఎడిటింగ్ సెకండ్ హాఫ్ తొలిసగం షార్ప్ గా లేదు . సమీర్ రెడ్డి కెమెరా కు నూటికి నూరు మార్కులు వేయొచ్చు. వెంకీ, అర్జున్, శ్రీరామ్ కలిసి చేసిన రచన బాగుంది . నిర్మాత ఆనంద్ ప్రసాద్ మాత్రం ఎక్కడా రాజీ పడలేదు. కథ మీద నమ్మకంతో ఎంత డిమాండ్ చేస్తే అంత ఖర్చు పెట్టాడు.
ప్లస్ పాయింట్స్:
మణిశర్మ బ్యాక్ గ్రౌండ్ మ్యూజిక్
రాజేంద్ర ప్రసాద్